Alexandru Racu: “Modul în care se 


raportează protestanții evanghelici la 
problema încălzirii globale” 

intuițiile, care se aplică în egală măsură, cred eu, și ortodocșilor români. 

Pe scurt, dacă încercăm să înţelegem de ce creștinii conservatori nu au încredere în “știință”, trebuie să 
pornim de la simpla constatare că cei care promovează soluţiile științifice la probleme precum încălzirea 
globală sau pandemia de covid-19 sunt, în mare, aceiași oameni care promovează și dreptul la întrerupere de 
sarcină și diversitatea sexuală. 

Vorbim, așadar, de un establishment care se revednică de la umanismul secular și liberalismul progresist și 
care se lovește în încercările sale de a face diferite forme de bine — salvarea planetei, oprirea pandemiei, 
democratizarea Ucrainei etc. — de neîncrederea profundă a unui segment social îndeajuns de numeros pentru 
a nu putea fi ignorat, care îi boicotează, sabotează și în cele din urmă se răzbună, la urne, prin votul pentru 
Trump. 

Din momentul în care progresiștii vin și spun că afișarea homosexualității nu e un păcat, ci mai degrabă o 
formă de autenticitate curajoasă, că fetusul e o fiinţă umană doar în mintea încuiată a fundamentaliștilor, 
progresiștii devin, în ochii fundamentaliștilor, satana. lar în dracu’, după cum sublinia Părintele Steinhardt, nu 
poţi avea încredere nici când spune că 2+2=4. 

Prin urmare, orice proiect politic — biopolitic, geopolitic, ecologic etc. — ar propune progresiștii dracului, 
credincioșii o să-l refuze și o să-l saboteze, deoarece unicul criteriu cu care judecă lumea, distingând adevărul 
de fals și binele de rău, e raportarea la Cuvântul lui Dumnezeu. Din momentul în care unii s-au pus împotriva 
Cuvântului lui Dumnezeu, ceilalţi le vor sta împotrivă ori de câte ori vor fi invitaţi să accepte noi limitări ale 
libertăţilor și să plătească taxe pentru proiectele politice ale celor dintâi (sau doar “să creadă” în intenţia 
acestora de a face Binele). 

Din păcate, probleme precum ecologia și sănătatea publică devin victime colaterale în cadrul acestui război 
cultural, experţii fiind socotiți și ei, prin asociere cu cei mai vocali susținători ai concluziilor lor din spațiul public, 
drept slujitori ai Satanei. De aceea, în loc să convingă, campaniile de “informare” și eforturile “fact-checkerilor” 
mai mult adâncessc falia dintre cele două tabere. 

În fond, mecanismul e foarte simplu. Democraţia de masă funcţionează pe bază de încredere în experţi și 
politicieni, iar credincioșii nu au încredere în necredincioși, ci în Dumnezeu (de aici și explicaţia acelei 
pancarte de la primul protest organizat în Piaţa Victoriei împotriva măsurilor sanitare: “Cred în Dumnezeu, nu 
în Covrig 19”). Și cu atât mai puţină încredere vor avea în necredincioșii atunci când aceștia își propun să 
elibereze societatea de prejudecățile religioase care stau în calea “emancipării sexuale”, spunându-le astfel 
credincioșilor, în mod implicit, că opțiunea lor de viaţă în care au investit totul e greșită. 

Desigur, poziționarea față de revelaţia creștină nu e singura sursă de neîncredere, iar în unele societăţi din 
Europa occidentală, unde, spre deosebire de SUA sau România, secularizarea a pătruns îndeajuns de adânc, 
ea poate deveni irelevantă. Inegalitatea economică e o altă sursă de neîncredere, căci nu ai cum să ai 
încredere în cel care te prosteşte în mod sistematic, care tot câștigă în timp ce tu tot pierzi, cu care nu te mai 
întâlneşti pentru că nu îţi permiti, și pe care la un moment dat simţi nevoia să te răzbuni prin votul pentru cei 


pe care îi detestă. 


În orice caz, cu cât scade gradul de omogenitate a societăţii, economică sau culturală, cu atât crește gradul de 
polarizare politică și se adâncește criza democraţiei liberale, care a fost concepută pentru a face posibilă 

